ગત સપ્તાહમાં ઈરાની સેનાના કમાન્ડરને અમેરિકી ડ્રોન દ્વારા ટાર્ગેટ કરી ઉડાવી દેવાતાં વળતાં પ્રહારોની તૈયારીમાં ઈરાને અમેરિકા પર હુમલો કરવા તેની મિસાઈલ સિસ્ટમને એક્ટીવ કર્યાના સંકેત વચ્ચે અમેરિકાએ પણ ઈરાનના ૫૨ મથકો પર હુમલો કરવાની ચેતવણી આપતાં મિડલ ઈસ્ટમાં ફરી યુદ્વ જેવી પરિસ્થિતિ સર્જાવાના સંકેતે આંતરરાષ્ટ્રીય બજારમાં ક્રુડ ફરી ભડકે બળવા લાગી બ્રેન્ટ ક્રુડ ૭૦ ડોલરની સપાટી કુદાવી ચાર મહિનાની ઊંચાઈએ પહોંચી જતાં અને રૂપિયા સામે અમેરિકી ડોલર પણ ઝડપી વધી આવતાં ભારતીય અર્થતંત્ર અને ઉદ્યોગો માટે આગામી દિવસો વધુ સંકટના પૂરવાર થવાના એંધાણે ફંડોએ આજે ઈન્ડેક્સ બેઝડ શેરોમાં કડાકો બોલાવી દીધો હતો.